Document ID: /fineweb-2-swissfilter-quality_10-filterrobots/filtered/01798.jsonl.gz/1537

Liebe Freunde des Leue,
Unsere Aktion wird am kommenden Freitag 15. Mai um 24 Uhr vorzeitig beendet. So bleibt noch etwas Zeit für alle, die noch spenden wollten, aber bisher nicht dazu gekommen sind. Ausserdem können wir die Pinwand noch nutzen.
Herzliche Grüsse und bis bald im Leue
Urs
I bi überwältigt vo Euch, Dir sit für mi d` Lokalhelde. E so ne unterstützig ha ich nie erwartet. Härzliche Dank ! Es motiviert mi natürlich wieder für euch do si.
Am 11. Mai möche mir wieder uf. Mir gönge`s langsam a. Es grosses Fescht isch nid möglich. Ich wird euch spöter informiere ä, was mir für euch liebi Spender vor hei. Ich freu mi uf euche Bsuech.
Bis denn schaffe mer 10'000.- er Gränze. S' Gäld chönne mer bruuche. S git jo vlicht zwoo Eröffnigsfiire: eini glii und eini spöter ohni Coronauflaage.
Allnä Spänder nomohl ä härzliche Dank: Dir sit sensationell; dr Heinz isch überwältigt vo der Unterstützig.
Allne wo no wettä spändä: Mached vorwärts; wenn dr Leue wieder uf goht, bräche mer d Sammlig vorzittig ab. Sammle und wirte. Das goht nid.
Uebrigens: Jedä Betrag isch willkomme; scho mit 10 Frankä gits ä Guetschiin für äs Bier oder äs anders Getränk.
Es Wiedereröffnigsfescht under Coronauflaage wird schwierig. Kais Wiedereröffnigsfescht nach däm tolle Iisatz vo euch alllnä Fründä vom Leue goht eigentlich au nid.
Drum si mer no an hirnä, wie das mit em Wiedereröffnigsfescht chönnt go.
Dr Heinz wett unbedingt, dass alli Spender öppis drvo hei; au d Risikogruppe, wo im Mai noni grossi Sprüng usser Huus wird mache.
Am nechschte Mittwoch zoobe gits Neus do drzue.
S Bescht voräwägg: Am 11. Mai macht dr Heinz wieder uf; Spändä iisammle und dr Leue zue loo, wenn d' Behörde s wirte wieder erlaube, goht jo nid.
Wie dr Bertrieb wieder aalauft, isch dr Heinz am prüefe.
Nach ere Wochä 6'000 Franke binenander isch fantastisch. Viile, viile Dank.
Frogt mi die Wuche öpper: Cha me no spände? S Spändeziel isch jo scho erreicht.
Natürlich cha mä no spände. Je meh desto besser.
S chunnt Alles im Leue z'guet.
Urs
Liebi Unterstützer und Unterstützerinne, ganz härzlihce Dank für dä Superstart: S Ziel nach 24 Stund Bereits erreicht.
jetz nid nohloh: Alls was no iinechunnt goht ins Wiedereröffnigsfescht. Das wird ä Rieseparty.
Urs